
Mukadimah 

Alhamdulillah; puji-pujian dirafakkan ke hadrat Ilahi bersama selawat 
dan salam ditujukan kepada pemilik sunnah yang suci murni 
Muhammad bin 'Abd Allah, ahli bait, para sahabat, dan pendukung- 
pendukung perjuangan mereka sehingga ke hari kiamat. 

Demikianlah, perjuangan membela dan mempertahankan kesucian 
agama Allah bermula seawal kemunculan peradaban manusia. Sejarah 
memperlihatkan kepada kita, manusia cenderung untuk menzalimi diri 
sendiri. Setelah diajar dan diasuh dengan tauhid dan syariat, mereka 
mula berlagak pandai. Bermula dengan permainan akal yang 
memandang baik sesuatu yang buruk, agama yang benar diubah sedikit 
demi sedikit. 

Lihatlah apa yang dilakukan oleh umat Nabi Nuh AS. Dibinanya patung- 
patung mewakili orang-orang soleh dalam kalangan mereka sebagai 
tanda ingatan dan kenang-kenangan. Kononnya. Lama-kelamaan, patung 
tersebut diangkat menjadi tuhan. 1 Begitulah bagaimana kebijaksanaan 
akal menipu manusia. 

Sejarah terus berulang. Agama terus dirosakkan manusia yang berlagak 
pandai. Kitab suci diubah, sabda rasul digubah. Jika tidak lafaz, 
maknanya diselewengkan. Satu demi satu, akhirnya agama Tuhan 
menjadi agama syaitan. Dari garis-garis besar akidah kepada garis-garis 
seni-seni ibadat, semuanya dibengkokkan menurut kehendak hawa 
nafsu syaitan jin dan manusia. 

Sampai sekarang, kejadian yang sama terus berlaku. Jika dahulu, agama 
bawaan para rasul berjaya dicemarkan kesuciannya. Tetapi kini, tidak. 
Agama ajaran Nabi Muhammad SAW akan terus utuh dan kukuh dengan 
pahlawan-pahlawannya yang senantiasa bersedia menepis setiap 
serangan yang ditujukan kepada keaslian agama. Setiap pengubahsuaian 



Lihat: Sahih al-Bukhan, Kitab Tafsir al-Qur'an, Bab ^ ijiij ii Vj i%i Vj i'j )>, hadis no. 
4920. 



dan tokok tambah sama ada membabitkan akidah ataupun syariat 
semuanya ditentang. Tidak takut pada sesiapa. Tidak peduli pada kata 
nista. Berjuang dan terus berjuang. Berkorban sehingga terkorban. 

Pada kali ini, seorang saudara yang bergelar Mazrisyam bin Sharir - 
semoga Allah memberinya hidayat - nampaknya meletakkan dirinya 
pada kedudukan yang tepat untuk dikritik pedas selepas melakukan 
percubaan menceroboh ketulenan agama Islam - secara sedar atau 
tidak. Kenyataan-kenyataan beliau dalam Facebook terlalu pahit untuk 
ditelan oleh pencinta sunnah Rasulullah SAW. Antaranya yang sempat 
ditangkap pada 27 Disember 2012 adalah: 



*> 




Mazrisyam Bin 5harif 

MELAKUKAN PERKARA YANG TIDAK DILAKUKAN OLEH NABI S.A.W DAN 
SALAFUSSOLEH TIDAK BID'AH 

Imarn Mujtahid Mutlak Mustaqil yaitu Imam Syafi'i yang digelar sebagai 
Nashirus-Sunnah (Penolong As-Sunnah) menuturkan sebuah kaidah 
yang sangat indah, disebutkan didalam kitab Husnu At-Tafahum wa Ad- 
Dark fiy Masalah At-Tark f 

Jli ,j_J__sjj ojI _?__.. Jju \1 -oJ p^AsS />._£ lSI -t_j*___J _eJL__JI _JjJ _JJ j_.j 

"dan demikian juga apa yang ditinggalkan oleh Salaf terhadap sesuatu - 
yaitu yang tidak mengerjakannya - itu tidak menunjukkan bahwa yang 
demikian tertolak/terlarang. Berkata Imam Syafi'i ; Setiap perkara 
apapun yang ada landasannya dari Syara' maka itu bukan bid'ah. 
walaupun tidak dikerjakan oleh Salaf 

Disebutkan didalam kitab Mathurn Al-Bid'ah 'Inda Ulama' Al-Ummah, 

"Setiap perkara yang merniliki landasan Syara' dan walaupun tidak 
dikerjakan oleh Salatush Shaleh, maka itu tidak buruk". 
Like ■ Comment ■ Share ■ 24 mrnutes ago ■ l_* 



Hati nurani saya tidak mampu menerima apa yang beliau katakan. 
Teruk. Teramat teruk Hati menggegar dan tubuh menggeletar. Kalau 
dibiarkan orang-orang ini berkata sesuka hati, agama akan punah 
binasa. Tidak boleh jadi. Sesuatu mesti dilakukan. Selepas menulis dua 
tiga ulasan pada kata-katanya, saya berjanji untuk menjawabnya dalam 



laman peribadi. Tetapi, saya nkir, risalah dalam bentuk buku lebih 
kemas daripada makalah dalam bentuk artikel. Lantas, saya menunggu 
Isyak untuk memulakan sanggahan ini. Semoga bermanfaat. 

Sebelum itu, harus diingatkan, saya dalam dunia keilmuan ini berusaha 
untuk bersikap adil dan insaf dalam mana-mana perselisihan yang 
berlaku. Oleh sebab itu, meskipun saya cenderung kepada aliran ahli 
hadis, Hanabilah, dan Salafiyyah tetapi itu tidak bermakna saya akan 
mengatakan semua yang mereka katakan. Saya setia dengan kebenaran, 
insya-Allah. Maka, dalam risalah ini, saudara pembaca mungkin akan 
terjumpa pendapat saya yang berbeza dengan pendapat Salafiyyah. 
Tidak ditolak juga kemungkinan saya mengkritik pandangan mereka. 

Wallahualam. 

Bab Satu: Mengecam Tajuk 

Kenyataan beliau kali ini secara keseluruhannya bertujuan untuk 
mengatakan bahawa boleh mengadakan-adakan sesuatu ibadat yang 
tidak pernah dilakukan oleh Rasulullah SAW dan salaf. Tajuknya sudah 
menunjukkan maksudnya. 

'Melakukan Perkara yang Tidak Dilakukan oleh Nabi SAW dan 
Salafussoleh Tidak Bid'ah' 

Sebenarnya, sekiranya yang dimaksudkan beliau adalah seperti yang 
ditulis, ada kemungkinan kata-kata itu diterima kerana tidak semua 
perkara yang tidak dilakukan oleh baginda SAW atau salaf adalah bid'ah. 
Mereka tidak menaiki kereta, bercakap Melayu, dan makan durian tetapi 
semua itu tidak bid'ah. Atau dengan kata lain, maksud beliau, bid'ah atau 
tidaknya sesuatu itu tidak ada kaitan dengan pernah dilakukan atau 
tidak oleh Rasulullah SAW dan salaf. Itulah yang difahami dari zahir 
ibarat. Kalau inilah yang dimaksudkan beliau, tidak ada masalah 
langsung, walaupun masih memerlukan perincian. 



Tetapi, adakah ini yang beliau maksudnya? Sudah tentu tidak. Aneh 
sekali kalau yang dimaksudkan beliau adalah mengikut zahir ibarat yang 
digunakan kerana apakah yang ingin disampaikan, tidak bid'ah 
perbuatan-perbuatan yang tidak pernah dilakukan oleh Rasulullah SAW 
dan para salaf? Tidak. Ini perkara sedia maklum dan tidak perlu 
diperkatakan lagi kerana apa yang tidak dilakukan baginda SAW dan 
salaf terlalu banyak meliputi perkara dunia dan agama. Jika perkara 
dunia, sudah tentu tidak. Jadi, apakah yang ingin beliau sampaikan 
sebenarnya? Perkara agama?! 

Ya, itulah maksud beliau. Menyatakan 'melakukan perkara yang tidak 
dilakukan oleh Nabi SAW dan salaf soleh berupa perkara-perkara agama 
tidak bid'ah'. Ertinya, menurut beliau, boleh melakukan perkara-perkara 
agama yang tidak dikerjakan oleh Nabi SAW atau salaf. 2 Walau 
bagaimanapun, jika benar ini yang dimaksudkan, tetap tidak menjadi 
masalah. Sebabnya, semata-mata tidak dikerjakan bukanlah petanda 
bahawa perbuatan itu tidak disyariatkan dalam agama kerana 
pensyariatan itu tidak semuanya ditunjukkan baginda melalui 
perbuatan. Barangkali ditunjukkan melalui kata-kata atau pengakuan. 

Rasulullah SAW tidak mengamalkan puasa selang sehari, tetapi adakah 
ini bermakna perbuatan itu bid'ah'. Tidak, kerana baginda telah 
menunjukkan pensyariatan itu melalui sabda baginda yang berbunyi: 



Sebenarnya, memadai sahaja untuk disebutkan Rasulullah SAW sahaja tanpa salaf. 
Kebiasaannya para ulama menghubungkan Rasulullah SAW, salaf, dan sebagainya 
dalam masalah bid'cth ini seperti dalam kata-kata 'perkara ini tidak pernah dilakukan 
oleh Rasulullah SAW, para sahabat, tabiin, salaf, dan ulama-ulama mujtahid' tetapi 
bukan untuk menyamakan antara Rasulullah SAW dengan selainnya. Hanya kata-kata, 
perbuatan, dan pengakuan baginda yang menjadi rujukan dalam syariat. Tetapi, kata- 
kata, perbuatan, dan pengakuan salaf turut diambil kira kerana dianggap mempunyai 
asal daripada sunnah Rasulullah SAW. 



Puasa yang paling disukai oleh Allah puasa Dawud. Baginda berpuasa sehari 
dan berbuka sehari. 3 

Contoh-contoh dalam masalah ini terlalu banyak. 

Demikianlah, sekiranya itu maksud beliau. Tetapi, adakah begitu atau 
yang dimaksudkan beliau adalah sebaliknya iaitu, harus mengerjakan 
perkara-perkara keagamaan yang tidak pernah ditunjukkan oleh 
baginda SAW sama sekali sama ada melalui kata-kata, perbuatan, 
mahupun pengakuan? Jika begitulah maksudnya, parah. Bahkan, 
teramat parah. Hal ini demikian kerana iktikad yang benar menyatakan 
bahawa baginda adalah pesuruh Allah yang menyampaikan semua 
ajaran agama. Tidak tersisa satu pun perbuatan ibadat yang tidak diajar 
oleh baginda. 

Bahkan, Imam al-Shatibi al-Ash'ari al-Maliki (790 H) ketika 
menerangkan bukti bahawa syariat Islam kamil dan syumul, lengkap 
dan sempurna pergi jauh dari itu: 

^jjJl j>\ J aJI i-l-Sl U jlIL Jf\ ^- cJx_ L} iJL-j aJIp 4Ul J^s *gl!l 01 C-4jj 

<&Jl Jif ly> Up Cj^ V IJlaj UJjJlj 

Dan sabit bahawa Nabi SAW tidak meninggal dunia sehinggalah baginda 
menerangkan semua yang diperlukan dalam urusan agama dan dunia 4 
dan ini tidak ada yang menyelisihinya daripada kalangan Ahli Sunnah. 5 

Inilah iktikad yang benar pegangan Ahl al-Sunnah wa al-Jama'ah. 
Berbeza dengan iktikad rekaan Ahl al-Bid'ah wa al-Ahwa' yang 
menganggap ajaran Islam belum sempurna. Barangkali secara teorinya 
mereka menafikan tetapi secara amalinya mereka telah melakukannya 



Diriwayatkan oleh al-Bukharl dalam Kitab Ahadlth al-Anbiya', Bab Ahabb al-Salat 'ind 
Allah Salat Dawud..., hadis no. 3420; dan Muslim dalam Kitab al-Siyam, Bab al-Nahy 'an 
Sawm al-Dahr..., hadis no. 2796; daripada 'Abd Allah bin 'Amr bin al-'As RA. 

Sebenarnya yang dimaksudkan ialah, urusan agama secara tafsil dan urusan dunia 
secara ijmal sebagaimana yang tercatat pada hdmish sebuah manuskrip. 
5 Al-Shatibl (t.t); al-1'tisam; Maktabah al-Tawhld; il. 1, hal. 61. 

dengan memperakukan dan mengada-adakan bid'ah dalam agama yang 
tidak ditunjukkan oleh Rasullah SAW atau diamalkan oleh salaf. 
Hakikatnya, iktikad sebegini boleh menjerumuskan seseorang kepada 
sesuatu yang lebih buruk, bahkan teramat buruk kerana Allah SWT 
sudah berrirman: 



. . . llo 'ri^U^ l5o c-^jj J~^*J rS^- c-lilj e&k* (^ £-J-*S"l f5^- • ■ 

Pada hari ini Aku telah sempurnakan bagi kamu agama kamu dan Aku telah 
cukupkan nikmat-Ku kepada kamu; dan aku telah redakan Islam itu menjadi 
agama untuk kamu. 6 

Juga: 

jijil^ll ^jiJl iS^. V ilil 01 ^llil 

Wahai Rasulullah, sampaikanlah apa yang telah diturunkan kepadamu dari 
Tuhanmu; dan jika engkau tidak melakukannya (dengan menyampaikan 
semuanya) maka bermakna tiadalah engkau menyampaikan perutusan-Nya; 
dan Allah jualah akan memeliharamu dari (kejahatan) manusia. Sesungguhnya 
Allah tidak memberi hidayat petunjuk kepada kaum yang kafir. 7 8 

Rasulullah SAW diriwayatkan bersabda: 



Surah al-Ma'idah, ayat 3; dengan terjemahan Tafsir Pimpinan ar-Rahman kepada 
Pengertian al-Qur'an oleh Sheikh Abdullah Basmeih, cet, ketiga, 1985 M, hal. 244; 
dengan suntingan. 

Surah al-Ma'idah, ayat 67; dengan terjemahan Tafsir Pimpinan ar-Rahman, hal. 268; 
dengan suntingan. 

Kata 'A'ishah RA: sesiapa yang memberitahu engkau bahawa Nabi SAW 
menyembunyikan sesuatu berupa wahyu, janganlah engkau membenarkannya kerana 
Allah mengatakan... - beliau membacakan potongan awal ayat di atas -. [Al-Bukharl 
(7531), Muslim (457)] 



Rasulullah SAW meninggalkan kamu sedangkan tidak ada seekor burung pun 
terbang dengan dua belah sayapnya melainkan kami ada ilmu mengenainya. 9 

Dalam riwayat lain disebutkan juga: 

I_SO (jru Jj« jl iUjI '■y APUj« 4jyrl "^ 4 ^j^-i ^i<^ ('«*5 "-* 

Tidak berbaki sesuatu pun yang boleh mendekatkan kepada syurga atau 
menjauhkan daripada neraka melainkan diterangkan kepada kalian. 10 

Cukup. Islam sudah sempurna. Semua bentuk dan jenis ibadat sudah 
dijelaskan. Tidak ada kelompangan untuk diisi dengan perkara-perkara 
baharu. Jika ada, bererti Islam belum sempurna. Ini tidak masuk akal 
dan dinarikan nas-nas al-Quran, sunnah, dan athar yang tidak terkira 
banyaknya. Tetapi nampaknya, kuat pada sangkaan saya, inilah yang 
dimaksudkan oleh lisan al-maqal Saudara Mazrisyam walaupun 
mungkin dinarikan oleh lisan al-hal beliau; atau, termasuk dalam bab 
'kata-kata yang benar tetapi yang dimaksudkan kebatilan'. Sebab itulah, 
beliau mengizinkan kewujudan bid'ah yang dihias dengan jenama bid'ah 
hasanah dalam agama; bukan sekadar dalam keduniaan. 

Namun begitu, sebagaimana lazimnya ahli bid'ah, beliau pasti akan 
menggunakan helah untuk menolak kebenaran dengan mengakui - 
dengan lisan dan tulisan - bahawa Islam itu memang sudah sempurna 
sementara bid'ah-bid'ah dalam agama yang dianggapnya hasanah itu 
bukanlah sejenis penambahan kerana ada sandarannya pada syarak 
walaupun secara umum. Jadi, menurut mereka, tidak ada penambahan 
sama sekali. Apa yang ada hanyalah mengamalkan keumuman nas. 

Demikianlah dakwaan mereka. 



Diriwayatkan oleh Ibn Hibban dalam Kitab al-'Ilm, Bab al-Zajar 'an Katbah al-Mar' al- 
Sunan.., hadis no. 65; daripada Abu Zarr RA. Disahihkan oleh al-Albanl dan Shu'ayb al- 
Arna'ut. 

Diriwayatkan oleh al-Tabranl dalam al-Mu'jam al-Kablr, hadis no. 1624; daripada 
Abu Zarr RA. Disahihkan oleh al-Albanl. Kata al-Haythaml: rawi-rawi al-Tabranl rawi- 
rawi al-Sahlh kecuali Muhammad bin 'Abd Allah bin Yazld al-Muqri' sedangkan ia 
thiqcth. Kata al-KutawI: hadis ini sahih; sanadnya muttctsil, rawinya thiqcth, insya-Allah. 

Bab Dua: Perihal Bidah Hasanah' 

Bid'ah adalah perkataan yang digunakan secara bahasa dan istilah. 
Secara bahasa, bid'ah bermaksud perkara-perkara baharu. Perkara- 
perkara baharu berbagai-bagai dan boleh dihukumkan dengan hukum 
yang lima: wajib, sunat, harus, makruh, dan haram. Boleh juga 
dibahagikan kepada baik dan buruk. Daripada situlah munculnya 
pembahagian bid'ah. Terkadang kepada hasanah dan dalalah; atau 
kepada lima seperti yang telah disebut - dengan istilah yang pelbagai. 11 

Namun begitu, para pendukung tegar bid'ah pada zaman mutakhir ini 
mula melakukan anjakan dalam bab ini. Mereka menganggap bid'ah 
semuanya boleh dipecahkan kepada baik dan buruk seakan-akan lupa 
kewujudan bid'ah dari sudut syarak yang semuanya buruk. Semuanya 
sesat. Tetapi, mereka berhadapan dengan cabaran yang besar tatkala 
dihujahkan dengan hadis kull bid'ah dalalah. Mereka gunakan senjata 
yang rapuh untuk melawan kenyataan yang ampuh. Senjata tersebut 
tidak lain tidak bukan, takwil. Mereka akan katakan, kull di situ dengan 
maksud ba'd\ 

Sesetengah kalangan menjawab, kull apabila disandarkan kepada 
nakirah bermaksud umum meliputi semua jenisnya. Bagi saya, tidak, 
walaupun ada ulama usuliyyun yang menyebutkan demikian. 12 Tetapi, 
jawapan yang paling tepat, setiap kull memberi makna umum 
sehinggalah didapati dalil menunjukkan sebaliknya. Tetapi, adakah ada 
dalil yang menunjukkan demikian? 



Antara ulama yang melakukan pecahan ini ialah: Imam al-Shafi'I (204 H), 'Izz al-DIn 
'Abd al-Salam (660 H), dan al-NawawI (676 H), dan al-Qarafi (684 H). Tetapi, mereka 
semua memaksudkan bid'cth dari segi bahasa. 

Antaranya, Imam al-KarabisI (570 H) dan al-MardawI (885 H). Kata al-KutawI: 
sebenarnya, cukup sahaja bagi kami menggunakan kaedah ini untuk menghujah 
mereka. Tetapi, saya nampak hujah ini masih lemah dan mudah dipatahkan. Saya 
sendiri tidak senang menggunakannya. 

Saya berkeyakinan tinggi bahawa mereka akan mendatangkan athdr 
'Umar bin al-Khattab RA yang masyhur sempena solat tarawih sebagai 
dalil takhsis. Bunyinya: 

• - i.' ° u • 

«Jjfc 4.PJJI C. 



Sebaik-baik bid'ah adalah ini. 13 

Sebagai hujah balas, saya akan bertanyakan dua soalan penting: 

Pertama, sejak bilakah qawl sahabi dikira hujah dalam mengkhususkan 
atau mengecualikan keumuman al-Quran dan sunnah? 

Jika mereka berkata, kata-kata 'Umar ini diterima umum oleh para 
sahabat tanpa pengingkaran dan ini sama seperti ijmak sedangkan ijmak 
adalah hujah dalam hukum syarak, saya akan tanyakan soalan kedua, 
sejak bilakah bid'ah dalam athdr tadi difahami oleh sahabat sebagai 
bid'ah shar'iyyah sehingga membenarkan dakwaan kalian? Bahkan, 
mereka memahaminya sebagai bid'ah lughawiyyah. Sebab itu, kedapatan 
kata-kata sahabat lain yang secara terang-terangan menyatakan setiap 
bid'ah adalah sesat. 

Antaranya, Ibnu 'Umar RA. Kata beliau: 

Setiap bid'ah adalah daldlah meskipun orang ramai menganggapnya hasanah. 14 
Juga diriwayatkan daripada Ibn Mas'ud RA, katanya: 



«OM^a 4PJy |*LS *J^iS JjS-9 I^J~-i yj IjJtjJI 



Diriwayatkan oleh Malik dalam Kitab al-Salah fi Ramadan, Bab Ma Ja' fi Qiyam 
Ramadan, athdmo. 2S0. Athdr ini sahih. 

Diriwayatkan oleh al-MarwazI dalam al-Sunnah, athdrno. 82; al-Lalaka'I dalam Sharh 
Usul I'tiqad Ahl al-Sunnah wa al-Jama'ah, athdmo. 126; al-HarawI dalam Dhamm al- 
Kalam wa Ahlih, athdmo. 276; dan Ibn Battah dalam al-Ibanah al-Kubra, athdmo. 213. 
Kata al-KutawI: sanadnya sahih sekali. Semua sanad berpunca daripada Hisham bin al- 
Ghaz, daripada Nafi'. Hisham tsiqah. 

12 



Ikutlah dan janganlah kalian mengada-adakan bid'ah kerana kalian telah 
dicukupkan. Setiap bid'ah itu daldlah. 15 

Cukuplah kiranya dua athar ini menjadi hujah bahawa yang 
dimaksudkan oleh 'Umar dalam kata-kata tadi adalah bid'ah 
lughawiyyah, bukan shar'iyyah. Jika tidak, mengapa tidak ada seorang 
sahabat pun - termasuk anakandanya sendiri dan Ibn Mas'ud - yang 
berpendapat bahawa setiap bid'ah shar'iyyah adalah dalalah tidak 
menegurnya? Ini jelas menunjukkan mereka memahami bahawa 'Umar 
memaksudkan bid'ah lughawiyyah. 

Kalau kesimpulan ini ditolak, sudah tentu berlaku percanggahan antara 
kata-kata 'Umar dengan kata-kata Ibn 'Umar dan Ibn Mas'ud; malah 
dengan hadis Rasulullah SAW sendiri. Jadi, untuk menyelesaikannya, 
kaedah yang paling sesuai digunakan adalah kaedah jamak. Dengan 
kaedah ini, difahami bahawa bid'ah dalam hadis dan kata-kata mereka 
berdua adalah bid'ah shar'iyyah sementara dalam kata-kata 'Umar 
adalah bid'ah lughawiyyah. 

Saya pasti mereka akan terus berdegil untuk mengatakan, bid'ah dalam 
hadis dan athdr tadi tetap dikhususkan dengan athar 'Umar yang 
akhirnya memberi maksud: sebahagian bid'ah adalah daldlah sementara 
sebahagian lagi adalah hasanah. Jika benarlah keyakinan saya, maka 
saya memerlukan jawapan kepada persoalan, bagaimanakah kata-kata 
'setiap bid'ah adalah dalalah meskipun orang ramai menganggapnya 
hasanah' yang diucapkan oleh Ibn 'Umar itu dapat diserasikan dengan 
pegangan mereka, bid'ah ada dua: dalalah dan hasanahl\ 



Diriwayatkan oleh al-Tabranl dalam al-Mu'jam al-Kablr, athdr no. 8682. Kata al- 
Haythaml: rawi-rawinya rawi-rawi al-Sahlh. Diriwayatkan juga oleh al-Dariml, dalam 
Bab fl Karahiyah Akhdh al-Ra'y, ctthamo. 211; dan al-BayhaqI, dalam Shu'ab al-Iman, 
Fasl fl Ta'llm al-Qur'an, athdr no. 2024 tanpa tambahan 4-BUa a^aj J£. Kata al-KutawI: 
rawinya thiqah, cuma al-A'mash, seorang rawinya meriwayatkan secara 'arianah 
sedangkan ia mudallis. Namun begitu, terdapat shdhid daripada riwayat lain dengan 
lafaz: <^ cjAli OS3 <bUi jjcij 0& ^^il IjSjI (awasilah bid'ah. Setiap bid'ah adalah sesat dan 
setiap benda baharu adalah bid'ah) yang dikeluarkan oleh al-Khila'I dalam al-Sabi' 
'Ashar min al-Khila'iyyat, sebuah manuskrip yang diterbitkan dalam perisian 
komputer, Jawami' al-Kalim versi 4.5, athdr no. 50; dengan sanad yang da'if. 

Adakah jawapannya, memang bid'ah ada yang dalalah dan ada yang 
hasanah, tetapi yang hasanah itu sebenarnya dalalah seperti kata Ibn 
'Umar? Kalau begitu jawapannya, ya. Saya bersetuju. 

Sebenarnya, apa yang saya sebutkan ini bukanlah sesuatu yang asing, 
malah turut diperakui oleh alim-ulama, wali-wali Allah yang merupakan 
imam-imam besar aliran Saudara Mazrisyam sendiri yang antaranya, 
Imam Shihab al-DIn Ibn Hajar al-Haytami al-Ash'ari al-Shafi'I (974 H) 
dalam al-Fatawa al-Hadithiyyah: 

j t)Tjiii £%■ ilsj ^ j JjJj jl h\) Ipi ipi \ e/t iyJu> 5Lf Ul . . 
} ZjU$ cJs & && j&tj 5U^j jfr $* Js- ^U^r^lj o^U^ ! 
As-jJi\ c-i*j)) TH^y^ (3 ^ ^i (V^j j-*-^ J>*3 '(S^J^ 1 lM*^ ^l^i!*! 

U °Ji *> J,l*j Jll LiS" JU« j>p Jlp Jjti U jij 4j^Jd! 2jijJ( S!j! ((^ 

i?iCp XLz°yJ)\ 2_pjJt jU Lcji 4pJj c— C^Jj * ?M... Ji-jJ! ^ IpJj iuS" 

2_pjJ( i_U LcU jX»£- j^p-j tlr*^~ cJ>i $!-^J! Jr? U-*^\J J^j iJ(J Lo 

3j_p^£J! 2_pjJ( «LJLsi ^2j*>l^3 2jijj J5 :JL? J^j <.2jj_UJt 

Apabila dilakukan dengan suruhan baginda, tidak menjadi bid'ah walaupun 
tidak pernah dilakukan pada zaman baginda. Demikian juga mengumpulkan al- 
Quran dalam mashaf, berkumpul untuk qiyam Ramadan, dan perkara-perkara 
seumpamanya yang sabit kewajipan atau kesunatannya dengan dalil syarak. 
Kata-kata 'Umar RA "sebaik-baik bid'ah adalah ini" memaksudkan bid'ah 
lughawiyyah iaitu apa yang dilakukan tanpa contoh sebagaimana firman Allah 
ta'dld "katakanlah: aku bukanlah rasul yang bid'ah..." dan bukannya bid'ah dari 
segi syarak kerana bid'ah shar'iyyah itu daldlah sebagaimana sabda baginda. 
Sementara ulama-ulama yang membahagikan bid'ah kepada baik dan tidak 

baik sebenarnya membahagikan bid'ah lughawiyyah dan siapa yang 
mengatakan "setiap bid'ah itu daldlah" maksudnya bid'ah shar'iyyah. 16 

Tergamam, bukan? 

Sekarang, saya menanti jawapan istimewa tentang kata-kata al-Haytami 
di atas. 17 Tidak mustahil Mazrisyam akan meragukan kesahihan 
penisbahan petikan di atas atau melakukan takwilan-takwilan yang 
fasid- seperti lazimnya. Apa-apa pun, saya awalkan satu soalan, siapakah 
yang lebih alim - tahu tentang maksud ulama-ulama terdahulu -, guru- 
guru Mazrisyam atau Ibn Hajar al-Haytami? 

Bab Tiga: Membersihkan Nama Baik Imam al-Shafi'I 

Setelah membentangkan kritikan ke atas tajuk dan menyentuh isu bid'ah 
hasanah, tibalah masanya beralih membincangkan kenyataan yang 
disandarkan kepada imam mujtahid mutlak lagi mustaqill - seperti 
katanya - yang bergelar Nasir al-Sunnah, Abu 'Abd Allah al-Shafi'I. 
Mazrisyam tidak menyandarkannya terus kepada Imam al-Shafi'I tetapi 
menerusi perantaraan kitab Husn al-Tafahhum wa al-Dark li Mas'alah al- 
Tark, tulisan Syeikh Abu al-Fadl 'Abd Allah bin al-Siddiq al-Ghumari 
(1413 H). 18 Nukilannya begini - tanpa baris bersama terjemahan beliau 
dengan suntingan ejaan: 



Ibn Hajar al-Haytaml (t.t); aI-Fatawa al-Hadithiyyah; Dar al-Fikr; hal. 200; edisi al- 
Maktabah al-Shamilah versi 3.48. 

Kenyataan ini turut dipersetujui oleh al-SakhawI (902 H) dengan katanya: dan bid'ah 
ialah perkara-perkara baharu yang dilakukan tanpa contoh terdahulu lantas 
mencakupi mahmud dan madhmum. Inilah sebab al-'Izz bin 'Abd al-Salam 
membahagikannya- sebagaimana yang akan daku tunjukkan, insya-Allah, dalam bab al- 
Tasml' bi Qira'ah al-Lahhan kepada hukum yang lima dan perkara ini jelas. [Fath ai- 
Mughith Sharh Aijiyah al-Hadith; Arab Saudi: Maktabah Dar al-Minhaj; 1426 H; jil. 2, 
hal. 220-221] 

Tidak dipastikan adakah Mazrisyam benar-benar mengambilnya terus daripada 
kitab Husn al-Tafahhum ini atau mengambilnya daripada perantaraan lain. Diharapkan 
beliau memetiknya terus daripada kitab tersebut. Jika tidak, beliau dikira mudallis. 

/»lVyi JlS '•.jy^- AJI ^ Jjb M - aJ j^Lii ^JLP (_jl - $.^S (JlLJl iJy dUJ^j 

19 t_ii~Jl 4j J-*jv> i ^Jj 3_pJ~j ^~Ji fyJl <v * i ^~ a d L» JS' :^*iLJl 

Dan demikian juga apa yang ditinggalkan oleh salaf terhadap sesuai - yaitu 
yang tidak mengerjakannya - itu tidak menunjukkan bahawa yang demikian 
tertolak/terlarang. Berkata Imam al-Shafi'i; setiap perkara apa pun yang ada 
landasannya dari syarak maka itu bukan bid'ah walaupun tidak dikerjakan 
salaf. 

Saya rasa saya tahu kenapa Mazrisyam tidak pergi terus kepada sumber 
asal kata-kata Imam al-Shafi'I. Sudah menjadi adat manusia, apabila 
enggan bertanggungjawab ke atas laporan yang dibuat, laporan akan 
disandarkan kepada pihak yang melaporkan kepadanya. Tetapi, ini 
hanya apabila laporan tersebut kurang diyakini kesahihannya. Jika 
diyakini keabsahannya, tidak perlu perantara lagi; dijazamkan sahaja 
terus. Mungkin inilah sebabnya mengapa Mazrisyam tidak berani 
menyandarkannya terus kepada Imam al-Shafi'I. 

Tambahan pula, Syeikh 'Abd Allah al-Ghuman sendiri tidak menyebut 
dari mana diambilnya kata-kata ini. Padahal, nukilan-nukilan lain 
disebutnya sumber masing-masing. Kali ini tidak. Entah mengapa. 
Adakah nukilan ini palsu?! 

Ya, sudah tentu. 

Jadi, siapa yang menipu kali ini? Perlukah saya jawab, siapa?! 

Saudara Mazrisyam tentu tidak puas hati. Tetapi, itulah hakikat yang 
terpaksa ditelan. Jika tidak, saya cabar Saudara Mazrisyam dan rakan- 
rakan datangkan bukti bahawa ini adalah kata-kata Imam al-Shafi'I - 
daripada kitab-kitab beliau atau riwayat-riwayat ulama lain dengan 
sanad yang sahih. Tetapi, harap maklum, bukti melalui ilham, kasyaf, 
atau mimpi tidak diterima. 



'Abd Allah al-Ghuman (1423 H); Husn al-Tafahhum wa al-Dark li Mas'alah al-Tark; 
Mesir: Maktabah al-Qahirah; hal. 22. 

Walau bagaimanapun, ayuh kita selidik apa yang didakwa kata-kata 
Imam al-Shafi'I itu; 

t_jdxJl aj °UAj -_! jij Xs-y^, (V-iJ fpJl _>* -iliLj» 11 U *p 

Setiap perkara yang mempunyai sandaran daripada syarak tidaklah bid'ah 
walaupun tidak pernah dilakukan oleh salaf. 

Riwayat ini batil, tetapi adakah maknanya juga batil? Itu persoalannya di 
sini. 

Maksud kata-kata ini, amalan-amalan yang mempunyai asasnya dalam 
syariat tidak boleh dianggap bid'ah meskipun salaf tidak pernah 
mengamalkannya. Mafhum al-mukhalafah-nya, amalan-amalan yang 
tidak mempunyai dalil dikira bid'ah. Pernah atau tidak pernah 
diamalkan oleh salaf bukan penentu bid'ah atau tidaknya amalan. 
Penanda arasnya hanyalah kewujudan dalil atau tidak. Itu sahaja. 

Sekiranya benar itu yang dimaksudkan, saya bersetuju. Tetapi, saya 
sedikit sangsi kerana ungkapan tersebut menggunakan kalimah 
mustanad, bukan dalil; seakan-akan memberi makna, sesuatu amalan 
tidak perlukan dalil yang kuat, hanya cukup dengan sandaran 'aq\ dan 
naql yang lemah. Dengan itu, amalan tersebut sudah layak digelar bid'ah 
hasanah. Kononnya. Sebab itu, amalan-amalan yang bid'ah dalalah itu 
dalil dan hujahnya lemah-lemah belaka; sama ada istihsdn berdasarkan 
akal semata, hadis da'if jiddan dan mawdu', amalan sebahagian tabiin, 
dan pendapat sesetengah tokoh ulama. 

Saya rasa ini lebih tepat. 

Sebelum terlupa, saya ingin mengingatkan bahawa nukilan Mazrisyam 
sebenarnya tidak lengkap. Sambungannya dibiarkan tanpa disebut. 
Sengaja atau tidak, saya tidak tahu. Tetapi, sambungannya teramat 
mustahak untuk diketahui kerana kandungannya sangat bahaya, iaitu: 

cijJl (J *J> (»Ij JL* j J-*J Oj>J Ji 4j LSJĕJJ . l^~ <JV t_»\ ^JlLJI 4j °UjVj £3 jJj . . . 

4j IJLp *4^?" M-ri (^ ^JjtJ J' ^ lP 2 ^ ji UJ jl 

... Walaupun tidak pernah dilakukan oleh salaf; kerana mereka meninggalkan 
perbuatan tersebut mungkin kerana keuzuran yang dihadapi pada masa itu, 
kerana ada perkara yang lebih afdal, atau kerana mereka semua tidak tahu 
tentangnya. 20 

Perhatikan sebab ketiga mengapa salaf meninggalkan sesuatu perkara. 
Benar, sekali lagi, jika yang dimaksudkan adalah perkara-perkara 
keduniaan, tetapi tidak bagi perkara-perkara agama khususnya 
berkenaan ibadat. Sesekali tidak! Mustahil para sahabat, tabiin, dan 
ulama-ulama salaf tidak mengetahui tentang tatacara peribadatan. 
Adakah Rasulullah SAW terlupa atau menyembunyikannya daripada 
semua ahli bait dan sahabat baginda kemudian diketahui oleh golongan 
terkemudian? 

Tidak terkata, sesungguhnya aku bersaksi bahawa Muhammad itu 
pesuruh Allah; baginda benar-benar telah menunaikan amanah Allah 
WBT. Aku bersaksi! 

Bab Empat: Mengkritik Nukilan daripada Mamum al-Bid'ah 

Selepas menukilkan kata-kata Imam al-Shafi'I daripada riwayat Syeikh 
'Abd Allah al-Ghuman yang rupa-rupanya tidak lebih sekadar dakwaan 
semata-mata sebagaimana adat dan kelaziman ahli bid'ah, Saudara 
Mazrisyam membawakan pula petikan daripada kitab Mafhum al-Bid'ah 
'ind 'Ulama' al-Ummah karangan Syeikh Muhammad bin Muhammad al- 
'Arabi al-'Amrawi yang diterjemahkan beliau sebagai berikut: 

Setiap perkara yang memiliki landasan syarak dan walaupun tidak dikerjakan 
oleh salaf soleh, maka itu tidak buruk. 

Nas asalnya berbunyi: 



20 lbid. 

Sebenarnya, disedari atau tidak, petikan ini bukanlah daripada 
pengarang kitab tersebut tetapi merupakan nukilan yang disandarkan 
kepada Imam al-Shafi'I yang diambil pula daripada Syeikh 'Abd Allah al- 
Ghumari menerusi kitabnya, Itqan al-San'ah fi Tahqiq Ma'na al-Bid'ah. 22 
Nah, dua nukilan kononnya daripada dua sumber padahal daripada 
sumber yang sama! 

Tadi, Syeikh 'Abd Allah al-Ghumari menyebutnya dengan lafaz; 

^JlLJI 4j °J-^Aj (tJ - jij &-^, ir^ ?T~*h lft ■£^—* ^ ^" j*p 

Tetapi, sekarang dengan lafaz yang lain. Adakah beliau mengambilnya 
daripada dua sumber yang berbeza? Mustahil. Satu sumber pun belum 
tentu, apatah lagi dua. Perbezaan lafaz nukilan ini mungkin disebabkan 
beliau menukilkan salah satunya secara makna. Mungkin juga untuk 
menjadi karenah bahawa beliau sebenarnya berdusta dengan nama 
imam mujtahid mutlak, al-Shafi'I! 

Apa-apa pun jawapannya, masalah kita sekarang adalah Mazrisyam yang 
membawa mala petaka dengan menyebarkan semua ini. Memang beliau 
tidak mengatakannya, tetapi beliau menyetujuinya. Beliau juga 
bersubahat menyebarkan kekarutan ini. Keghairahannya 
mempertahankan amalan-amalan bid'ah yang diwarisi daripada nenek 
moyang secara turun-temurun sehingga gagal berrikir dengan baik 
sebelum mengeluarkan apa-apa kenyataan. 

Boleh jadi, beliau hanya pandai membaca buku dan artikel para 
pendukung bid'ah tanah air dan kemudiannya melakukan proses copy 



Al-'Amrawi (1429 H); ctl-Bid'cth 'ind 'Ulctmct' al-Ummah; Maghribi: Ma'had al-Imam 
Malik; hal. 46. 
Itqan al-Sariah fi Tahqiq Ma'na aI-Bid'ah; Lubnan: 'Alam al-Kutub; 1427 H; hal. 16. 

paste dalam Facebook tanpa memikirkan implikasi buruk yang bakal 
menimpanya. Sebenarnya, itulah hakikat ahli bid'ah. Ramai antara 
mereka lagaknya berguru tetapi hakikatnya tidak. Mereka mengutip 
fitnah-fitnah ke atas ahli sunnah dari sana sini - buku, majalah, dan 
Internet - tanpa mengkaji kebenarannya. Perkara ini terlalu jelas; tidak 
perlukan perincian. 

Bab Lima: Peleraian Permasalahan Tark dan Takhsis 

Saudara Mazrisyam dalam kenyataannya yang telah diperbincangkan 
keliru dalam memahami persoalan tark. Apakah kedudukan tark di sisi 
syariat? Baginya, tark secara mutlak tidak memberi makna larangan, 
jauh untuk diertikan sebagai bid'ah. 

Menurut kefahaman beliau, suruhan Rasulullah SAW bermaksud wajib 
atau sunat sementara larangan baginda bermaksud haram atau makruh. 
Perbuatan baginda pula menunjukkan mandub - atau wajib. Bakinya, 
apa yang tidak disuruh, tidak dilarang, dan tidak juga dilakukan oleh 
baginda termasuk dalam bahagian mana? Jawapan beliau, hukumnya 
harus kerana asal sesuatu itu harus. Selagi tidak ada nas mengubah 
hukum, sesuatu itu kekal sebagai mubah. Memang tidak disuruh, tetapi 
tidak dilarang. Jika dilarang barulah haram atau makruh. 

Itulah yang dikehendakinya melalui kenyataan tersebut bersaksikan 
petikan kitab Husn al-Tafahhum dan Mafhum al-Bid'ah. Beliau lihat, 
kebanyakan bid'ah-bid'ah yang beliau pertahankan dapat ditolak dengan 
mudah menggunakan kaedah 'Nabi tak buat'. 23 Untuk menjawab kaedah 



Sekali lagi, perlu diingatkan bahawa perbuatan meninggalkan sesuatu amalan oleh 
Rasulullah SAW tidak menjatuhkan hukuman bid'cth secara mutlak Tetapi, mengapa 
para ulama menjadikan perbuatan baginda meninggalkan sesuatu amalan sebagai dalil 
bid'cth? Sebenarnya, yang dimaksudkan dengan meninggalkan sesuatu amalan di sini, 
Rasulullah SAW tidak pernah menunjukkan pensyariatannya, bukan semata-mata 
meninggalkan. Ini bererti, perkara tersebut tidak mempunyai dalil pensyariatannya. 
Lantas, perkara itu bid'cth. Selain itu, ulama-ulama menganggap perbuatan baginda 
meninggalkan amalan tertentu yang sepatutnya dilakukan oleh baginda sebagai 
sengaja. Kesengajaan meninggalkan sesuatu amalan juga mengisyaratkan bahawa 
amalan tersebut tidak disyariatkan kerana mustahil baginda sengaja meninggalkan 
amalan yang disyariatkan tanpa sebab. 

tersebut, beliau mendapatkan bantuan daripada ulama-ulama sealiran. 
Hasilnya, itulah jawapan yang ditemui. 

Malangnya, mereka terlalu tergesa-gesa. Sandaran yang disangka teguh 
rupa-rupanya sudah runtuh. Mereka tidak sedar bahawa menimbulkan 
jawapan sebegini hakikatnya mempamerkan pekung di dada sendiri. 

Apa yang disebutkan memang betul pada dasarnya kerana apa yang 
didiamkan syarak, kelapangan bagi manusia. Tidak disuruh bererti tidak 
wajib dan tidak juga mandub. Tidak dilarang pula bermakna tidak 
haram dan tidak juga makruh. Perkara-perkara yang tidak wajib, 
mandub, haram, dan makruh adalah mubah. 

Masalahnya, adakah melakukan bid'ah dalam agama tidak disuruh dan 
tidak dilarang? 

Tidak disuruh, ya. Tidak dilarang, tidak! 

Nas-nas larangan ibtida' banyak sekali. Tidak mampu saya lampirkan 
satu demi satu di sini. 24 Cukuplah kiranya saya senaraikan tajuk-tajuk 
bab berkaitan daripada kitab-kitab hadis oleh ulama-ulama muktabar 
Ahl al-Sunnah wa al-Jama'ah. Sesiapa yang berminat, bolehlah merujuk 
ayat-ayat al-Quran, hadis, dan athar dalam bab-bab tersebut. Antaranya: 

Dalam Sunan al-Darimi (255 H): 

> i 

Bab Orang-orang yang Takut Berfatwa dan Bencikan Kecerewetan dan 
Bid'ah. 25 

Dalam Sahih al-Bukhan (256 H): 



Kata Imam al-NawawI: ayat-ayat al-Quran dalam bab ini banyak dan sedia diketahui. 
Hadis pula terlalu banyak dan masyhur... [Riyad al-Salihln min Hadlth Sayyid al- 
Mursalln; Arab Saudi: Dar Ibn al-jawzl; cet. 1421 H; hal. 118] 
25 Ibn Majah (1429 H); Sunan Ibn Mdjah; Arab Saudi: Maktabah al-Ma'arif; hal. 21. 

Bab Apa yang Dibenci daripada Melampau dan Bertengkar dalam Masalah 
Ilmu, Melampau dalam Agama, dan Bid'ah. 26 

Dalam Sahih Muslim (261 H): 

Bab Membatalkan Hukum-hukum yang Batil dan Menolak Perkara-perkara 
Baharu. 27 

Dalam Sunan Abi Dawud (275 H): 

~a!lS\ £jjJ (J c_jIj 
Bab Beriltizam dengan Sunnah. 28 

Dalam Sunan al-Tirmidhi (279 H): 

J-JLJI c-jli^rlj AliJb Jui-^l (J jU- Li i_jlj 

Bab Apa yang Diriwayatkan Berhubung Beramal dengan Sunnah dan Menjauhi 
Bid'ah. 29 

Dalam Sunan Ibn Majah (273 H): 

JjJrlj «-JLJI t_-»Lusrl t_jlj 

Bab Menjauhi Bid'ah dan Perdebatan. 30 



26 Al-Bukharl (1425 H); Sahih al-Bukhdri; Mesir: Dar Ibn al-Haytham; hal. 847. 

27 Muslim (1429 H); Sahih Muslim; Mesir: Maktabah Alfa; hal. 487. 

28 Abu Dawud (1425 H); Sunan Abi Ddwud; Arab Saudi: Maktabah al-Ma'arif; hal. 831. 

29 Al-Tirmidhi (1429 H); Sunan al-Tirmidhi; Arab Saudi: Maktabah al-Ma'arif; hal. 603. 

30 Ibn Majah (1429 H); Sunan Ibn Mdjah; Arab Saudi: Maktabah al-Ma'arif; hal. 21. 

Dalam Riyad al-Salihin min Hadith Sayyid al-Mursahn oleh Imam al- 
Nawawi: 

jjiMI olMsij fjJl ^ ^ji-^ <J H- 1 ^ 

Bab Larangan daripada Perkara-perkara Bid'ah dan Yang Diada-adakan. 31 
Dalam Mishkat al-Masabih oleh Imam al-Tibnzi (741 H): 

Bab Berpegang Teguh dengan al-Quran dan sunnah. 32 

Lantas, apa jawab Mazrisyam lagi kalau bukan dengan mengalih 
perhatian kepada masalah takhsis. Kononnya takhsis bukan bid'ah selagi 
tidak mengubah hukum asal. Secara asasnya, kaedah ini boleh diterima 
tetapi disebabkan dipakai bersama kaedah 'mengamalkan keumuman 
nas dalam perkara-perkara yang khusus' atau 'qiyas dalam masalah 
ibadat', kaedah tersebut disifatkan sebagai batil. 

Secara mudahnya begini, hukum asal bagi sesuatu perbuatan bid'ah 
hasanah - pada anggapannya - adalah sunat atau harus tetapi waktu, 
tempat, dan keadaan untuk melakukannya tidak dikhususkan oleh 
syarak atau dikhususkan tetapi pada satu-satu waktu, tempat, dan 
keadaan tertentu. Ertinya, perbuatan tersebut adalah sesuatu yang 
disunatkan atau diharuskan di sisi syariat. Dengan mengambil 
kesimpulan itulah, perbuatan tersebut boleh dilakukan pada bila-bila 
masa, di mana-mana tempat, dan dalam apa-apa keadaan jua. Kononnya. 

Nampak sangat kekarutan dalam pemikiran Mazrisyam. 

Dengan lafaz bismillah, saya mulakan jawapan saya: 



31 Al-NawawT (1421 H); op. cit. 

32 Al-Tibrlzl (1399 H); Mishkat al-Masabih; al-Maktab al-Islaml; hal. 51. 

Pertamanya, Saudara Mazrisyam perlu faham apakah yang dimaksudkan 
dengan takhsis yang disifatkan sebagai bid'ah. Takhsis ialah perbuatan 
mengkhususkan amalan pada waktu, masa, dan keadaan tertentu 
dengan anggapan pengkhususan itu disyariatkan oleh Islam. Saya ulangi 
sekali lagi, dengan anggapan pengkhususan itu disyariatkan oleh Islam. 
Ertinya, amalan-amalan yang dikhususkan untuk dilakukan pada waktu, 
masa, dan keadaan tertentu tanpa anggapan bahawa amalan tersebut 
disyariatkan tidak dianggap bid'ah dan tidak termasuk dalam 
perbincangan ini. 

Kemudian, Mazrisyam perlu tahu bahawa amalan yang disyariatkan 
terbahagi kepada dua. Pertama, amalan yang diumumkan syarak. Kedua, 
amalan yang dikhususkan syarak. Amalan yang diumumkan syarak 
mesti diamalkan dengan keumuman tersebut. Sebaliknya, amalan yang 
dikhususkan syarak mesti diamalkan dengan kekhususan tersebut. 33 
Hal ini demikian kerana perbuatan mengkhususkan amalan yang 
diumumkan syarak atau mengumumkan perbuatan yang dikhususkan 
syarak adalah satu pengubahsuaian dalam agama. Pengubahsuaian 
inilah yang dinamakan sebagai muhdathah atau lebih enak disebut 
sebagai bid'ah. 

Nampak? 



Misalan bagi amalan yang umum, membaca al-Quran. Syariat menggalakkan mukalar 
membaca al-Quran dengan galakan yang umum meliputi seluruh kandungan, pada bila- 
bila masa, tempat, dan keadaan. Jadi, tidak boleh mengkhususkan dengan mana-mana 
kandungan al-Quran untuk dibaca atau mengkhususkan masa, tempat, atau keadaan 
tertentu untuk membaca al-Quran dengan anggapan pengkhususan tersebut 
disyariatkan kecuali dengan dalil. Misalan bagi amalan yang khusus, membaca surah 
al-Kahf pada hari Jumaat - mengikut pandangan Imam al-Shafi'I. Syariat menggalakkan 
mukalaf membaca surah al-Kahf dengan galakan yang khusus pada waktu yang khusus 
iaitu hari Jumaat. Jadi, tidak boleh membaca surah al-Kahf secara umum pada bila-bila 
masa dengan anggapan galakan tersebut bersifat umum. Perlu diingatkan, ini tidak 
bermakna membaca surah al-Kahf pada waktu-waktu lain adalah bid'cth bahkan 
hukumnya kekal sunat. Yang dimaksudkan di sini, membaca al-Kahf dengan anggapan 
hukum dan fadilatnya sama dengan bacaan pada hari Jumaat. 

24 



Dengan memahami konsep ini, banyak masalah terungkai termasuk 
hadis-hadis dan athar yang dijadikan dalil oleh Mazrisyam dan rakan- 
rakan ahli bid'ah yang lain. 

Saya ambil isu amalan membaca Yasin pada malam Jumaat sebagai 
contoh. 

Hukum asal membaca Yasin adalah sunat pada bila-bila masa. Dengan 
menggunakan kaedah rekaan ahli bid'ah, membaca Yasin pada malam 
Jumaat secara khusus dengan anggapan amalan tersebut memang 
disyariatkan dalam agama adalah harus - atau mandub. Sebabnya, 
membaca Yasin memang disunatkan untuk dilakukan pada bila-bila 
masa, siang dan malam Jumaat baik, hari-hari lain baik. Jadi, apa 
salahnya membacanya pada malam Jumaat? Kata mereka. 

Sebenarnya, saya pun bersetuju dengan apa yang mereka kata. Cuma, 
mereka perlu tahu, mengapa masyarakat Melayu - khasnya - 
mengamalkan Yasin pada malam Jumaat. Adakah tanpa sebab? Mustahil. 
Semestinya mereka beranggapan bahawa malam Jumaat adalah waktu 
yang disyariatkan sebagai waktu membaca Yasin secara khusus. 
Memang Yasin disunatkan pada bila-bila masa, tetapi secara khusus 
pada malam Jumaat. 

Persoalannya, adakah semua ini mempunyai dalil; adakah takhsis 
amalan membaca Yasin malam Jumaat dengan anggapan amalan 
tersebut disyariatkan mempunyai dasar dalam syariat?! 

Saya tidak mahu ayat-ayat al-Quran dan hadis-hadis anjuran membaca 
al-Quran atau Yasin. Saya inginkan dalil pensyariatan amalan membaca 
Yasin pada malam Jumaat yang sahih 34 kerana hukum syarak tidak sabit 
melalui dalil yang lemah. 



Imam al-Sayutl (911 H) dalam kitab Nur al-Lum'ah fl Khasa'is Yawm al-Jumu'ah 
mengemukakan sebuah hadis bagi menyatakan kekhususan malam Jumaat sebagai 
waktu untuk bacaan Yasin yang dinukilkan daripada al-BayhaqI dalam Shu'ab al-Iman 
dan daripada al-AsfahanI - dalam al-Targhlb wa al-Tarhlb. Riwayat al-BayhaqI dengan 
lafaz: 

Itu sahaja. 



4J I )jii-o ycjj al (^jiij jj\jk.j]l a^ **» aA II *Uj] 1^)3 <j>i 

Barang siapa membaca surah Hamlm, al-Dukhan, dan Yasln pada malam Jumaat akan 
berpagi-pagi dalam keadaan diampunkan. 
Manakala riwayat al-AsfahanI dengan lafaz: 

4J *ac. AjiJl^JI 4JjJ ^_yu I 'jS jja 

Barang siapa membaca Yasln pada malam Jumaat aka diampunkan. [Lihat: Nur al- 

Lctm'cth fi Khasd'is Yawm al-jumu'ah; Dar Ibn Khaldun; hal. 52] 

Riwayat pertama munkar - da'Tf jiddan - kerana terdapat empat 'illah. Pertama, guru al- 

BayhaqT, Abu 'Abd al-Rahman al-Sulaml da 'Tf. Kedua, Ahmad bin 'AlT bin al-Hasan da 'Tf. 

Ketiga, 'Ammar bin Harun al-Thaqafl da 'Tf. Keempat, Hisham bin Ziyad matruk. 

Riwayat kedua juga munkar - da'Tf jiddan - kerana mempunyai dua 'illah. Pertama, al- 

Aghlab bin Tamlm munkar al-hadTth. Kedua, berlaku inaita antara al-Hasan dengan Abu 

Hurayrah. 

Imam Ibn 'Arraq (963 H) menukilkan sebuah hadis yang boleh dijadikan shahid dari segi 

maknanya daripada Musnad al-Firdaws oleh al-Daylaml menerusi riwayat Ibn 'Abbas 

dengan lafaz: 

aJI^uj oUacl Alil (Jllu aj AiiJaAjl 4jj1 <">U1 ' ^\\'j ^jju \'j$ q^ 

Barang siapa membaca surah Yasln dan al-Saffat pada malam Jumaat kemudian ia 
meminta kepada Allah, Dia pasti akan mengabulkan permintaannya. \TanzTh al-Shanah 
al-Marfu'ah 'an al-Akhbar al-ShanT'ah al-Mawdu'ah; Beirut: Dar al-Kutub al-Tlmiyyah; 
1401 H;jil. l,hal. 298] 

Kendatipun begitu, hadis tersebut dihukumkan mawdu oleh beliau sendiri dengan menuduh 
Nahshal sebagai puncanya. Saya juga tidak menemuinya dalam sumber yang dinyatakan 
atau sumber-sumber lain. 

Di sana, terdapat banyak riwayat menyatakan kelebihan Yasln, tetapi hanya terdapat tiga 
riwayat yang mengaitkannya dengan malam Jumaat. Oleh sebab itu, riwayat-riwayat lain 
tidak dapat menyokong hadis di atas untuk menaikkan darjatnya daripada da'Tf jiddan 
kepada da 'Tf kerana tidak berlaku ittifdq dari segi lafaz atau makna. Malah, Imam Ibn al- 
Jawzl (597 H) menolak semua hadis dalam Bab fl Fadl Yasln dengan katanya: 

a! JLal V Jialj AijL AJ^?. jj^i ClilAkll I JA 

Hadis ini dari semua jalannya batil tidak mempunyai asal. [Kitdb al-Mawdu'dt; Lubnan: 
Dar al-Kutub al-'Ilmiyyah; jil. 1, hal. 179] 

Hadis ini walaupun disebutkan oleh al-Sayutl sebagai menyatakan kekhususan Yasln pada 
malam Jumaat, tetap tidak memberi apa-apa makna kerana disebutkan dalam ajza' iaitu 
kitab-kitab yang menghimpunkan semua hadis berkaitan tanpa mengira darjat kesahihannya. 
Tambahan pula, beliau seorang yang mutasahil dalam menyahihkan hadis. Kesimpulannya, 
hadis ini da 'Tfjiddan dan tidak boleh digunakan dalam apa-apa keadaan termasuk dalam bab 
fada 'il al-a 'mdl. 

Satu titik penting yang mesti difahami oleh ahli bid'ah dan Mazrisyam, 
saya dan ahli sunnah tidak menganggap bid'ah membaca Yasin pada 
malam Jumaat secara mutlak. Barangkali seseorang itu membaca Yasin 
pada malam Jumaat kerana tanpa disengajakan melewati surah tersebut 
pada malam itu. Boleh jadi ia hanya tahu atau mampu membaca Yasin 
lalu dibacanya Yasin pada malam Jumaat. Berkemungkinan juga, ia 
sangat gemarkan surah Yasin melebihi surah-surah lain, maka ia pun 
membacanya pada setiap ketika termasuklah malam Jumaat. Semua ini 
berlaku tanpa sebarang iktikad kelebihan atau pensyariatan membaca 
Yasin secara khusus pada malam Jumaat. Ini tidak bid'ah sama sekali. 35 
Sesiapa yang mengatakannya bid'ah adalah ahli bid'ah. 

Diharapkan risalah ini dapat menyedarkan umat Islam umumnya dan 
ahli-ahli bid'ah khususnya tentang bahaya dan keburukan bid'ah. 
Kepada Saudara Mazrisyam, saya nasihatkan saudara bertaubat dan 
umumkan taubat di hadapan umum. Pada masa yang sama, saya berdoa 
kepada Allah supaya diri ini diberi taurik dan hidayah-Nya ke arah 
kebaikan. Amin. 



Ini bererti, sengaja mengkhususkan malam Jumaat untuk membaca Yasin pun tidak 
menjadi masalah kerana boleh jadi seseorang itu terlalu sibuk dan hanya mempunyai 
kelapangan pada malam Jumaat. Malah, jika tanpa sebarang sebab pun, tetap tidak 
menjadi bid'cth dengan syarat tidak beranggapan pengkhususan tersebut disyariatkan. 
Semua ini dianggap sebagai tctsctrruffctrdi yang tidak ada kaitan dengan syarak 

